URDHËR
Nr. 1091, datë 3.11.2025

PËR DELEGIMIN E KOMPETENCËS SË PËRFAQËSIMIT LIGJOR TË MINISTRISË PËR EVROPËN DHE PUNËT E JASHTME NË PROCESET GJYQËSORE

[bookmark: _GoBack]Mbështetur në nenin 102, pika 4 të Kushtetutës së Republikës së Shqipërisë; në ligjin nr. 23/2015, “Për shërbimin e jashtëm të Republikës së Shqipërisë”; ligjin nr. 90/2012, “Për organizimin dhe funksionimin e administratës shtetërore”;  nenet 22 e vijues, të ligjit nr. 44, datë 30.4.2015, “Kodi i Procedurave Administrative të Republikës së Shqipërisë”, të ndryshuar,

URDHËROJ:

1. Delegimin e kompetencës së ministrit për Evropën dhe Punët e Jashtme Sekretarit të Përgjithshëm të Ministrisë për Evropën dhe Punët e Jashtme, për përfaqësimin ligjor të institucionit në proceset gjyqësore në të gjitha shkallët e gjykimit dhe në Gjykatën Kushtetuese.
2. Autorizimet për përfaqësimin ligjor të Ministrisë për Evropën dhe Punët e Jashtme në proceset gjyqësore të nënshkruhen nga Sekretari i Përgjithshëm në emër të personit apo personave që përfaqësojnë institucionin.
3. Përfaqësuesi i autorizuar nga Sekretari i Përgjithshëm ka të drejtë të kryejë çdo veprim procedural të parashikuar nga legjislacioni në fuqi përpara gjykatave, prokurorisë, zyrave të përmbarimit gjyqësor, përveç rasteve kur kjo e drejtë kufizohet në aktin e autorizimit.
4. Të gjitha aktet e nënshkruara përpara hyrjes në fuqi të këtij urdhri dhe që janë nxjerrë në zbatim të urdhrit nr. 51, datë 1.2.2024, “Për delegim kompetencash”, do të vazhdojnë të jenë të vlefshme deri në përfundimin e procesit gjyqësor përkatës.
5. Ngarkohet Sekretari i Përgjithshëm i Ministrisë për Evropën dhe Punët e Jashtme për zbatimin e këtij urdhri.
6. Urdhri nr. 51, datë 1.2.2024, “Për delegim kompetencash”, shfuqizohet.
Ky urdhër hyn në fuqi menjëherë dhe botohet në Fletoren Zyrtare.

